open-index/open-wikipedia-markdown huggingface dataset:
Puniša Račić

**Puniša Račić** (serbisk:Пуниша Рачић, født 12. juli 1886 i Slatina ved Andrijevica i Montenegro; død 16. oktober 1944 i Beograd i Serbia) var en etnisk serbisk nasjonalist og politiker, født i Montenegro. Han er kjent for å ha skutt og drept Stjepan Radić, leder for det Kroatiske Bondepartiet, i 1928.

I september 1927 ble Puniša valgt inn i det jugoslaviske parlamentet. I 1928 ble flere parlamentsmedlemmer anklaget for blant annet korrupsjon i en provoserende tale holdt av den kroatiske politikeren Stjepan Radić. Flere politikere mislikte sterkt det verbale angrepet, og de reagerte svært negativt på alle anklagene. Kort tid etter talen trakk Puniša frem en revolver, og Stjepan Radić ble skutt. Mordet førte til økte spenninger mellom serbere og kroater i landet. Račić skal senere ha blitt arrestert, og dømt til husarrest. 

Det var allerede store interne problemer og stridigheter mellom de forskjellige folkegruppene i Jugoslavia, og det var mye misnøye mellom serbere, kroater og slovenere. Disse problemene kulminerte da Stjepan Radić ble skutt inne i selve parlamentsbygningen. Kong Aleksandar I av Jugoslavia brukte denne hendelsen som et påskudd til å styrke sin personlige makt. Den 6. januar 1929 forkastet han grunnloven, oppløste hele det jugoslaviske parlamentet og erklærte at landet var et kongelig diktatur. Han reorganiserte alle de tidligere regionale inndelingene av landet og døpte den om til Kongeriket Jugoslavia. Alle nasjonale identiteter bortsett fra «jugoslav» ble strengt forbudt.

## Referanser


## Litteratur
*
Epping

**Epping** er en markedsby og et verdslig sogn i Essex i England. Byen er administrasjonssenter for distriktet Epping Forest. Ved folketelling 1991 hadde byen 9 922 innbyggere, noe som hadde minsket til 9 889 i 2001, før det økte igjen de neste ti årene til 10 289 i 2011.

## Geografi
Byen ligger omkring 27&nbsp;km nordøst for Londons sentrum, i den nordlige delen av Epping Forest. Den befinner seg på en rygg mellom elvene Roding og Lee.

De fleste av de omkring 10 000 innbyggerne (folketelling 2011) bor i nærheten av hovedveien B1393 og Epping stasjon. Omkring tusen mennesker bor i landsbyen Coopersale, som er en del av det verdslige sognet. De telles derfor med blant byens innbyggere, selv om det ligger et skogområde mellom selve Epping og Coopersale.

Byen ligger nord for krysset mellom M11 og M25 ved Theydon Gardon, og nær kryss 26 på M25 og kryss 7 på M11.

## Sport
Fotballklubben Epping Town FC ble nedlagt i 1984.

## Forbindelse til Tyskland
Epping er kjent i Tyskland fra flere lærebøker i engelsk, der den er hjembyen til de fiktive personene Peter, David, Betty og Helga. Den er vennskapsby med Eppingen i Baden-Württemberg.

## Kjente personer fra Epping
* David Byron (1947–1985), sanger og frontmann i Uriah Heep
* Chris Burn (født 1955), pianist og komponist
* Dave Gahan (født 1962), sanger og frontmann i Depeche Mode
* Philip Hammond (født 1955), britisk konservativ politiker
* Antonio Pappano (født 1959), britisk dirigent og pianist

## Se også
* North Weald

## Referanser


## Litteratur
* *Epping Town Guide*. Plus Publishing Services (på vegne av Epping Town Council. 2002.
* Jenkins, Roy (2001): *Churchill*, Macmillan, ISBN 0-330-48805-8. s. 391–392

## Eksterne lenker
* 
* Epping Forest District Council
* Essex County Council
Ulf Stabell

**Ulf Stabell** (født 31. juli 1938 i Ålesund) er en norsk psykolog og statsstipendiat.

Han er utdannet i psykologi ved Universitetet i Oslo 1966, var forskningsstipendiat hos NAVF 1967-75, og hos Nansenstiftelsen  1975-86. Sammen med sin tvillingbror Bjørn Stabell ble han utnevnt til statsstipendiat i 1986. Han har/hadde kontor ved Universitetet i Oslo. 

Brødrene Stabell har gitt en rekke bidrag til synsforskningen. Ikke minst har de bidratt til beskrivelsen av stavenes og tappenes funksjon. Deres forskning har også belyst andre emner, som mekanismer bak øynenes tilpasning til lys og mørke.

Innen synsforskning har de publisert rundt 70 vitenskapelige artikler, fortrinnsvis i de to tidsskriftene for synsforskning *Vision Research* og *Journal of the Optical Society of America.* I tillegg har de publisert boken *Duplicity Theory of Vision. From Newton to the Present* (Cambridge, 2009).

Etter avslutningen av synsforskning har Bjørn og Ulf Stabell skrevet to bøker sammen, *Ethics. A Critical Review and a New Vision. The Identification Theory* (Kolofon 2012 og 2013) og *A Theory of Science. A Psychological Approach* (Kolofon 2015).

## Se også
* Bjørn Stabell

## Referanser
Catherine Keener

**Catherine Ann Keener** (født 23. mars 1959 i Miami i Florida) er en amerikansk skuespiller.

Catherine Keener har blitt Oscar-nominert to ganger, begge i klassen for beste kvinnelige birolle, i 2000 som «Maxine Lund» i filmen *[[Being John Malkovich]]* og i 2005 som «Harper Lee» i filmen *[[Capote]]*. 

## Filmografi (utvalg)

## Referanser


## Eksterne lenker
*
George Jobey

**George Jobey** (født 1885 i Newcastle, Tyne and Wear, England, død 9. mai 1962 i Chaddesden, Derbyshire, England) var en engelsk fotballspiller og -manager. Han spilte for fem engelske fotballklubber, og han var manager for fire engelske fotballklubber. 

## Biografi
George Jobey startet sin fotballkarriere i Newcastle United i 1906, og han ble ligamester med klubben i 1908/09 sesongen. I 1911 var han med på å spille FA-cupfinalene mot Bradford City der Newcastle tapte 1-0 i omkampen etter å ha spilt 0-0 i det første møtet. I 1913 gikk Jobey til Arsenal der han gjorde seg bemerket ved å bli klubbens første spiller som scoret på Highbury. Det skjedde i en ligakamp mot Leicester City som på den tiden het *Leicester Fosse*. 

Året etter ble Bradford Park Avenue hans tredje klubb, men på grunn av første verdenskrig ble det med en sesong i Bradford Park Avenue. I 1919 gikk han til Leicester City før han i 1920 ble spillende manager i Northampton Town. To år senere overtok han som manager for Wolverhampton Wanderers, og han var sjef i denne klubben fram til 1924 da han overraskende sa opp jobben i Wolverhampton for å jobbe med hotelldrift.

Etter å ha vært i hotellbransjen et år takket Jobey ja til et tilbud om å bli manager for Derby County i 1925, og han ledet *the Rams* i hele 16 år. Årsaken til at han måtte trekke seg fra managerjobben i Derby var at han i 1941 ble beskyldt for å ha betalt penger under bordet til forskjellige spillere for å få dem til å skrive under for Derby County. Englands fotballforbund nedsatte en granskningskommisjon som i mai 1941 konkluderte med at George Jobey var skyldig i tiltalen og han ble derfor utestengt fra fotball på livstid. 

Utestengelsen av Jobey ble opphevet i 1945, men det tok sju år før han igjen ble manager for en engelsk klubb. Klubben var Mansfield Town, og han var manager der fra januar 1952 til han fikk sparken i mai 1953.

George Jobey døde i sitt hjem i *Bangor Street*, Chaddesden i mai 1962. 

## Karriere som fotballmanager
### Klubblag

## Meritter
### Spiller
* Ble ligamester med Newcastle United i 1908/09 sesongen.
* Spilte FA-cupfinalen for Newcastle United i 1911.
* Ble den første som scoret mål for Arsenal på Highbury den 6. september 1913.

## Referanser


## Kilder
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1

## Eksterne lenker
*
ΜTorrent

**µTorrent** (omstridt uttale, les under) er et ufritt BitTorrent-klient for Windows og Mac OS X. Den ble designet for å bruke så lite som mulig av datamaskinens ressurser, men likevel tilby mange funksjoner. Navnet blir ofte forkortet med «µT» eller «uT». µTorrent er skrevet i C++.

## Uttalelse
Programmereren har ennå ikke bestemt seg for hvordan µTorrent skal uttales, men han sier selv at han uttaler det «you-torrent». En annen vidspredt uttalelse er «my-torrent» siden dette er hvordan den greske bokstaven µ blir uttalt på engelsk.

## Egenskaper
µTorrent har mange av egenskapene til de større klientene, men bruker fortsatt veldig lite systemressurser. Programmets normale minne-bruk er mindre en 6 MB, og CPU-kravene er lave nok til at programmet kan kjøres på veldig gamle datamaskiner. µTorrent har også støtte for UPnP.

µTorrent har også mange andre egenskaper, som disse:
 
*Unicode støtte
*Full IPv6 støtte
*UPnP støtte i alle versjoner av Windows
*Protocol encryption (PE)
*Peer exchange (PEX) med andre µTorrent klienter 
*MooPolice har implementert full µTorrent PEX støtte.
*RSS Leser
*«Trackerless» BitTorrent støtte ved bruk av DHT, kompatibel med den originale BitTorrent klienten og BitComet
*Full proxy støtte
*HTTPS tracker støtte
*Konfigurerbare søkelinjer og ikoner
*Oversatt til 38 språk, inkludert norsk
*Initial seeding
*Tetris (som et «påskeegg»)
*Konfigurerbart brukergrensesnitt

## Utviklere
*Ludvig Strigeus (aka «ludde», fra Sverige) er utvikleren av µTorrent.
*Giancarlo Martínez (aka «Firon», fra Puerto Rico) modererer µTorrent forumene og FAQ.
*Timothy Su (aka «ignorantcow», fra Malaysia) er webmaster.

## Se også
* qBittorrent
* Deluge

## Referanser


## Eksterne lenker
* 
*
Gjerpen Idrettsforening

**Gjerpen Idrettsforening** (stiftet 30. januar 1918) er et norsk idrettslag fra Skien. Klubben er mest kjent for sitt håndballag for kvinner.

## Historie
Klubben ble stiftet i 1918 som *Gjerpen Idrettslag* under et møte på Fagerheim (Gjerpen Ungdomslags hus i Holmsveien). 1. september 1945 slo Gjerpen IL seg sammen med *Mæla Idrettsforening* (stiftet 1934) og *Rising Ski- og Idrettsforening* (stiftet 1933) og dannet det nåværende Gjerpen Idrettsforening.

## Håndball

### Kvinner
Gjerpen er en merittert håndballklubb og har en lang historie i toppen av norsk kvinnehåndball. Gjerpens kvinnelag i håndball har vunnet NM-gull fem ganger og sluttspillet tre ganger.

Laget spilte i 1. divisjon i 2013/14-sesongen, etter å ha rykket opp fra 2. divisjon i 2012/13.

Gjerpen rykket ned fra Postenligaen til 1. divisjon etter 2009/10-sesongen og videre ned til 2. divisjon etter 2010/11-sesongen.

Laget kom til semifinalen i cupvinnercupen i 2005/06-sesongen. Sesongen etter kom Gjerpen på tredjeplass i serien, ble slått ut i semifinalen i sluttspillet, og nådde kvartfinalen i cupvinnercupen. I 2008/09-sesongen tapte laget igjen semifinalen i cupvinnercupen.

Laget mottok Telemark fylkeskommunes kulturpris i 1991.

## Fotball
Herrelaget, Gjerpen IF, spiller i 5.divisjon, i Telemark Fotballkrets.

## Referanser


## Eksterne lenker
*
Jeff Koons

**Jeff Koons** (født 21. januar 1955 i York i Pennsylvania, USA) er en amerikansk samtidskunstner. Han er kjent for sin bruk av kitsch-bildesymboler, ofte i skulpturell form og ofte i store formater. Hans arbeider er blant de dyreste i verden, oppnådd for en samtidskunstner. Popkunst samt surrealisme er to stikkord for Koons kunst. 

Jeff Koons ble født i York i Pennsylvania hvor hans far var interiørarkitekt og hadde en egen forretning. Som tenåring var han en stor beundrer av Salvador Dalí. Andre viktige forbilder Koons har nevnt er Marcel Duchamp og Andy Warhol samt eldre kunstnere, slik som Michelangelo og Leonardo da Vinci. Han gikk på kunstskoler i Chicago og i Maryland, hvor han studerte maleri. Koons fikk anerkjennelse utover 80-tallet, og opprettet et fabrikk-lignende studio i SoHo i New York. 

Hans tidlige arbeider var i form av konseptuell skulptur, en av de best kjente er *Three Ball 50/50 Tank* (1985), som består av tre basketballer flytende i en tank halvfullt med vann. Hans neste serie var *Statuary*, som var store statuer av leker. Koons neste prosjekt var *Banality*, som kulminerte med en stor porselensfigur av Michael Jackson og hans kjæledyr-ape Bubbles. Den ble laget i tre eksemplarer. Ett av dem tilhører Astrup Fearnley Museet i Oslo.

I 1991 giftet Koons seg med den italienske pornostjernen Ilona Staller (bedre kjent som Cicciolina). Koons lagde en serie *Made in heaven* – bestående av malerier, fotografier og skulpturer – som viste paret i seksuelle stillinger og som skapte mer kontrovers enn noen av hans tidligere arbeider.

Staller reiste til Italia etter skilsmissen og nektet Koons all kontakt med sønnen Ludwig. I USA fikk han foreldreretten til sønnen, men den beslutningen ble omgjort av italiensk rett. 
Etter det engasjerte han seg i International Center for Missing and Exploited Children.

## Referanser


## Eksterne lenker
* 
* 
*
Telemarkfestivalen

**Telemarkfestivalen** er en folkemusikkfestival som blir arrangert i Bø i Telemark fire dager i juli. Festivalen ble arrangert for første gang i 1990 og har vært arrangert hvert år siden. Festivalen har 4000–6500 besøkende hvert år. Festivalen arrangerer også konserter i Bø resten av året.

Telemarkfestivalen har norsk folkemusikk som basis, men har også en viss andel utenlandske artister i sitt program. Festivalen har lagt vekt på å både presentere tradisjonell folkemusikk og kombinasjoner av gammelt og nytt gjennom konserter, sessions og bestillingsverk. Det er også en omfattende kurs- og forelesningsvirksomhet knyttet til festivalen.

Festivalen har et sekretariat bestående av daglig leder i 100% stilling. Øvrig drift er basert på frivillig arbeid. Sittende styreleder er Heidi Elise Kvale.

## Artister 2011

## Eksterne lenker
*
Gilmore Girls

***Gilmore Girls*** er en amerikansk drama- og komiserie som gikk på amerikansk TV fra 2000 til 2007.  

## Handling
Gilmore Girls handler om Lorelai og hennes datter Rory. De har en aldersforskjell på bare 16 år, noe som gjør at de har et tett og spesielt forhold. De er bestevenninner og forteller hverandre alt. Rory begynner i første sesong på privatskolen Chilton. Hun drømmer om å starte på Harvard og har en vegg full av Harvard-effekter. Bestefaren hennes, derimot, har alltid vært Yale-patriot. I tredje sesong laget hun en for-/imot-liste (Rory har for vane å lage slike) og hun bestemte seg for at det var best at hun startet på Yale, til bestefars store glede. 

Lorelai ønsker å åpne sitt eget vertshus, og etterhvert åpner hun «Dragonfly Inn» i småbyen Stars Hollow. Serien handler også om Lorelais forhold til kaféeier Luke Danes, og hennes dårlige forhold til sine overklasseforeldre.

## Skuespillere
### Dagens roller og skuespillere

### Tidligere roller og skuespillere

## Referanser


## Eksterne lenker
*
Gjerpen Håndball

**Gjerpen Håndball** er et håndballklubb fra Skien. Klubben er en selvstendig organisasjon, knyttet til Gjerpen Idrettsforening som et allianseidrettslag. 

## Historikk
Gjerpens kvinnelag i håndball har vunnet NM-gull fem ganger og sluttspillet tre ganger. Laget mottok Telemark fylkeskommunes kulturpris i 1991. Gjerpen ble seriemestere i sesongene 1990/1991 og 1992/1993, og cupmestere i 1985, 1986, 1990, 1992 og 1993. 

Gjerpen nådde finalen i europacupen i 1996, men tapte over to kamper på bortemålsregelen mot rumenske Silcotub Zalau.

Laget kom til semifinalen i cupvinnercupen i 2005/2006-sesongen. Sesongen etter kom Gjerpen på tredjeplass i serien, ble slått ut i semifinalen i sluttspillet, og nådde kvartfinalen i cupvinnercupen. I 2008/2009-sesongen tapte laget igjen semifinalen i cupvinnercupen.

A-laget for kvinner rykket ned fra Postenligaen til 1. divisjon etter 2009/10-sesongen og videre ned til 2. divisjon etter 2010/2011-sesongen. A-laget for kvinner spilte i 2. divisjon i to sesonger. I sesongen 2012/13 rykket klubben opp i 1. divisjon hvor klubben spilte 3 sesonger før opprykk til eliteserien ble en realitet i 2016 etter å ha beseiret Molde i kvallik. I perioden 2013 og 2015 tok klubben to NM-20 titler. I denne perioden ble laget trent av Ketil Arntzen i 7 sesonger frem til 2017. A-laget rykket ned til 1. divisjon i sesongen 2019/2020.

Håndballsesongen 2023/2024 spiller Gjerpens A-lag i Rema 1000-ligaen.

## Kjente spillere

* Jeanette Nilsen  (født i 1972); 91 kamper på det norske håndballandslaget
* Mia Hundvin (født i 1977); 72 kamper på det norske håndballandslaget
* Heidi Løke  (født i 1982); en rekke kamper på det norske håndballandslaget
* Anja Edin (født i 1983); en rekke kamper på det norske håndballandslaget
* Siri Eftedal (født i 1966); 110 kamper på det norske håndballandslaget
* Hanne Hegh (født i 1960); 210 kamper på det norske håndballandslaget
* Anne Migliosi (født i 1965); 62 kamper på det norske håndballandslaget i perioden 1984–1988
* Kjerstin Andersen (født i 1958); 102 kamper på det norske håndballandslaget
* Ann Iren Haugen (født i 1965)
* Cecilie Thorsteinsen (født i 1974); 22 kamper på det norske håndballandslaget

## Referanser


## Eksterne lenker
*
Maria Solheim (håndballspiller)

**Maria Solheim** (født 1979) er en norsk tidligere håndballkeeper for Gjerpen Håndball.

## Klubbhistorie
* Pors
* Gjerpen Håndball

## Referanser


## Eksterne lenker
*
Anja Hammerseng-Edin

**Anja Marie Hammerseng-Edin** (født 1983) er en norsk tidligere håndballspiller.

Hun debuterte for landslaget i kampen mot Sverige 5. april 2006, og har spilt 42 landskamper og scoret 98 landslagsmål. Hun deltok  VM 2009 i Kina, der Norge tok bronse. Den 28. desember samme år ble det klart at hun og kona Gro Hammerseng-Edin meldte overgang til Larvik Håndballklubb. Etter en god sesong med Larvik ble hun tatt ut til Håndball-EM 2012 hvor hun spilte for Norge og var en viktig spiller i Norges angrepsspill. Hammerseng-Edin ble kåret til EMs mest verdifulle spiller. 

Hammerseng-Edin deltok også i VM 2013.

Ved siden av håndballen har hun skrevet boken Fearless. I tilknytning til dette prosjektet holder hun foredrag. Sammen med Gro Hammerseng-Edin ga hun ut en boken *Anja + Gro = Mio: Kunsten å få barn* (2014) Hammerseng-Edin sluttet som profesjonell håndballspiller i 2017.

## Klubbhistorie
* Stridsklev
* Herøya
* 
* 
* 
* 

## Meritter landslag
* VM 2009 – Bronse
* EM 2012 – Sølv + MVP
* VM 2013 – 5.-plass
* VM i beachhåndball 2008 - 6.-plass

## Familie
Anja Hammerseng-Edin er gift med Gro Hammerseng-Edin; paret har to barn sammen.

## Referanser


## Eksterne lenker
* 
* 
* 
*  Anja Hammerseng-Edin – fearlessmind.no
*  Spillerinfo - Larvik HK
Renate Saastad

**Renate Saastad** (født 26. juni 1987) er en norsk håndballspiller som spiller for Stabæk Håndball. 

Hun startet sin seniorkarriere i Skrim IL, hvor hun spilte fra 2002 til 2006. I 2006 ble hun hentet til Gjerpen av daværende trener Leif Gautestad og ble da beskrevet som «et framtidsprosjekt som kan være med på å prege norsk håndball i framtida». Hun spilte for Fredrikshavn Fox i Danmark fra 2008 til 2010, der hun ble lagets toppscorer. Dårlig økonomi gjorde at laget trakk seg mars 2010.

Hun kom tilbake til Norge og spilte for Flint Tønsberg i perioden 2010–2013. Sesongen 2011–12 ble hun klubbens toppscorer med 96 mål på 17 kamper. Hun ble skadet i bortekampen mot Larvik 5. januar 2013, og spilte bare 10 kamper og gjorde 59 mål. Etter skadeavbrekket ble hun hentet til Glassverket av klubbens daværende trener Kenneth Gabrielsen. Hennes første sesong for klubben var hun med på å ta seriebronse og gjorde 62 mål på 22 kamper. Sesongen etter ble det seriesølv og 51 mål på 21 kamper. 

Saastad gikk til Stabæk Håndball i 2015, etter at klubben nettopp hadde rykket ned fra Grundigligaen. Trener Tarjei Sundal ønsket seg en playmaker som kunne gi de yngre spillerne mer stabilitet. Stabæk rykket direkte opp etter kun en sesong i 1. divisjon i 2015 og Saastad ble divisjonens toppscorer med 145 mål på 22 kamper. Det ble kort etter kjent at Saastad var gravid, men hun meddelte at hun ønsket å være klar igjen til sesongen 2017.

## Meritter
### Klubb
**[[Glassverket Idrettsforening|Glassverket]]**
*Grundigligaen: Sølv – 2014/15, Bronse – 2015/16

### Landslag
**[[Norges kvinnelandslag i beachhåndball]]**
*VM i beachhåndball: Bronse - 2012
*EM i beachhåndball: Sølv - 2015

## Eksterne lenker
*
*Renate Saastad Sømmes spillerstatistikk  på altomfotball.no
*Den norske troppen til VM i beachhåndball 2012  på handballmagasinet.no
Janne Grimholt

**Janne Grimholt** (født 5. oktober 1979) i Skien er en tidligere håndballspiller for Gjerpen Håndball.

## Klubbhistorie

* Gjerpen Håndball

## Referanser


## Eksterne lenker
*
Hanne-Stine Bratli

**Hanne-Stine Bratli** (født 1979) er en tidligere håndballspiller for Gjerpen Håndball. Hun har også trent jenter 94 i Charlottenlund håndballklubb i Trondheim. I april 2010 uttalte Sola-trener Knut Ove Joa ønsker om å få Bratli med i trenerapparatet rundt Sola. Bratli var spiller da Joa trente Gjerpen, og bodde i Stavanger sammen med Viking-keeper Rune Almenning Jarstein.

## Klubbhistorie
* Gulset
* Ferrobus Mislata (Valencia, Spania, 2002)
* Gjerpen Håndball (2001, 2005-08)

## Referanser


## Eksterne lenker
*
Heidi Løke

**Heidi Løke** (født 1982) er en norsk håndballspiller som spiller for Larvik Håndballklubb i Eliteserien i håndball for kvinner. Hun ble toppscorer med Larvik HK i  eliteserien i håndball for kvinner (Postenligaen) i både 2008/09-sesongen, 2009/2010 og 2010/2011-sesongen med henholdsvis 216, 204 og 221 mål. Hun ble også kåret til Postenligaens beste strekspiller og Årets Postenligaspiller i alle disse tre sesongene. 

Hun debuterte på A-landslaget mot Ungarn den 7. april 2006, men etablerte seg aldri på landslaget før i forkant av EM-sluttspillet i Makedonia i desember 2008 etter at Else-Marthe Sørlie Lybekk ga seg på landslaget. Løke ble premiert med gull sammen med resten av det norske laget i EM 2008. Det samme skjedde i EM 2010, og der ble hun kåret til mesterskapets beste strekspiller for første gang. Senere har også Løke vunnet gull i VM 2011 og OL 2012, hvor hun også ble kåret til mesterskapets beste strekspiller. I tillegg har hun en VM-bronse fra 2009 og et EM-sølv fra 2012. Hun ble Norges nest beste målscorer med 37 mål da Norge vant EM 2014.

Norge fikk bronse ved Sommer-OL 2016, etter tap for Russland i semifinalen og seier mot Nederland i bronsefinalen, og Løke ble av IHF kåret til mesterskapets beste strekspiller.

Heidi Løke signerte en 2 års kontrakt med Vipers Kristiansand den 14. juni 2019.

Løkes storebror Frank Løke er tidligere profil på det norske herrelandslaget, og lillesøster Lise Løke spiller for Storhamar. Søstrene spilte også sammen i Gjerpen. Alle de tre søsknene er strekspillere. Løke fikk en sønn med håndballtrener Leif Gautestad i 2007, og en sønn med den allsidige idrettsutøver og massør, Bjørn Olsson i 2017.

Heidi Løke vant også underholdningskonkurransen Best av de beste som gikk på TV&nbsp;2 i julen/romjulen 2010.

## Meritter landslag
* EM 2020 – Gull
* OL 2016 – Bronse
* VM 2015  – Gull
* EM 2014 – Gull
* VM 2013 – 5.
* EM 2012 – Sølv
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull

## Utmerkelser og priser
* Postenligaens toppscorer: 2009, 2010, 2011
* Årets Postenligaspiller: 2009, 2010, 2011
* Postenligaens beste strekspiller: 2009, 2010, 2011
* All Star Team, beste strekspiller EM: 2010, 2012, 2014
* All Star Team, beste strekspiller VM: 2011, 2015
* All Star Team, beste strekspiller OL: 2012, 2016
* IHF Player Of The Year: 2011 (nominert også i 2012)
* EHFs «Hall of Fame» (2023)

## Referanser




## Litteratur
* Heidi Løke / Stig Aasvik *gi aldri opp!*, 2012 ISBN 978-82-92526-85-9

## Eksterne lenker
* 
* 
*
Lene Tønnesen

**Lene Tønnesen** (født 8. oktober 1977) er en håndballspiller for Sola Håndball.

## Klubbhistorie
* Sola
* Horsens
* Bækkelaget
* Randers
* Hinna
* Sokndal
* Gjerpen Håndball
* Sola

## Referanser


## Eksterne lenker
*
Iva Fialova

**Iva Fialova**, tidligere **Iva Zamorska**, (født 26. januar 1982) er en tsjekkisk håndballspiller som spiller for Byåsen Håndball Elite. Hun har tidligere spilt for HC Zlin og DHC Slavia Praha i Tsjekkia og Nordstrand og Gjerpen Håndball i Norge.

## Eksterne lenker
* Spillerinformasjon hos European Handball Federation
Þingvellir nasjonalpark

**Þingvellir nasjonalpark** (også *Thingvellir* eller *Tingvalla*) er en nasjonalpark på Island, og opptatt på UNESCOs verdensarvliste. Nasjonalparken ligger inntil Islands største sjø, Þingvallavatn, og Þingvellir betraktes som det stedet hvor islendingene holdt sitt første landsting. Tinget fungerte også som domstol. Det er et av de tre UNESCOs verdensarvsteder ved siden av Surtsey øy, Vatnajökull nasjonalpark.

På Þingvellir ble store deler av filmatiseringen av Astrid Lindgrens roman Brødrene Løvehjerte foretatt.

## Referanser


## Eksterne lenker
*
Ingrid Sæther

**Ingrid Sæther** (født 16. april 1979) er en håndballspiller for Levanger, som hun kom til fra Gjerpen Håndball før 2007&ndash;2008-sesongen.

## Klubbhistorie

* Sparbu
* Levanger
* Byåsen
*  Alucine Sagunto
* Gjerpen Håndball
* Levanger Håndballklubb

## Referanser


## Eksterne lenker
*
Raja Toumi

**Raja Toumi** (; født 3. april 1978) er en tunisisk håndballspiller som spiller for det tunisiske landslaget. Fra oktober 2014 spiller hun for den tunisiske klubben Club Africain.

Hun har tidligere spilt for Nordstrand IF (2004–2006), Gjerpen Håndball (2006–2009) og Byåsen (2009–2014).

Per 5. desember 2015 hadde hun spilt 230 kamper og scoret 982 mål for det tunisiske landslaget.

## Referanser


## Eksterne lenker
*
Martine Lervik

**Martine Lervik** (født 13. juni 1984) er en håndballspiller for Gjerpen Håndball.

## Klubbhistorie

* Gulset
* Gjerpen Håndball

## Referanser


## Eksterne lenker
*
Gro Knutsen

**Gro Knutsen** (født 1972) er en norsk håndballspiller som blant annet har spilt for Gjerpen Håndball.

## Klubbhistorie

* Sønderjyske
* Rocasa
* Gjerpen Håndball

## Referanser


## Eksterne lenker
*
Tina Larsen

**Tina Larsen** (født 1984) er en norsk tidligere håndballspiller.

I sesongene 2005/06, 2006/07 og 2007/08 spilte hun for Gjerpen Håndball som i disse sesongene deltok i Cupvinnercupen.

## Klubbhistorie
* Ramnes
* Gjerpen Håndball
* Flint håndballklubb

## Eksterne lenker
*
Jarosław Kaczyński

**Jarosław Aleksander Kaczyński** () (født 1949) er en polsk konservativ politiker. Han har vært leder i partiet Prawo i Sprawiedliwość (PiS) siden 2003. 

Kaczyński ble statsminister i Polen i 2006. Han gikk av etter parlamentsvalget i 2007 da Platforma Obywatelska med Donald Tusk i spissen kom til makten. Hans tvillingbror Lech Kaczyński var landets president inntil han omkom i Smolensk-ulykken 10. april 2010.
## Karriere
Jarosław Kaczyński var sammen med tvillingbroren Lech aktivi  Solidaritet i 1980-årene, og han var redaktør i avisen *Tygodnik Solidarność* 1989–1991. Han var stabssjef ved president Lech Wałęsas kontor 1990–1991. I 1991 grunnla han det kristendemokratiske partiet Porozumienie Centrum, og var senere partiets leder frem til 1998. Han var innvalgt i det polske parlamentet, Sejm, 1991–1993 og 1997–2005. I 2001 grunnla han og tvillingbroren partiet PiS, hvor Kaczyński overtok lederskapet i 2003. 

Kaczyński var statsministerkandidat for PiS i det polske parlamentsvalget i 2005. Da partiet hadde vunnet valget, uttalte imidlertid Jarosław at han ikke ville ta stillingen, da dette ville redusere sjansene hans bror ville ha for å vinne presidentvalget i oktober samme år. Året etter ble allikevel Jarosław Kaczyński utnevnt til statsminister av sin bror. Som statsminister var han fungerende landbruksminister i 2006 og 2007, samt fungerende sports- og turismeminister i 2007.

Beata Szydło (som statsminister) og Andrzej Duda (som president) regnes som håndplukket av Kaczyński til vervene. Han står for en grunnleggende skepsis til både Russland og Tyskland, og for tradisjonell moral.

## Privat
Han opplyste i 2007 at han aldri hadde hatt egen bankkonto og brukte i stedet morens. Kaczyński har ikke datamaskin, snakker ikke noe fremmedspråk, har ikke vært gift, har ikke barn og har ikke førekort for bil. Han bodde sammen med moren da han var statsminister. Hans eneste utenlandsreise skal ha vært til Odessa på 1960-tallet for å besøke slektninger. 

Tvillingbrødrene hadde hovedrollene i den polske filmen *O dwóch takich, co ukradli księżyc* (De to som stjal månen, 1962). 

## Referanser


## Eksterne lenker
*
Ida E. Jacobsen

**Ida Ekeli Jacobsen** (født 3. april 1987) er en håndballspiller som har spilt på Gjerpen Håndballs A-lag. 

## Klubbhistorie
* Porsgrunn HK
* Gjerpen Håndball

## Referanser
«Hvide Ørn»

**Hvide Ørn**, opprinnelig navn på svensk ***Vita Örn***, på norsk omtalt som **«Hvite Ørn»**, var en fregatt i den svenske flåten fra 1711 til 1715 og i den dansk-norske orlogsflåten etter 1715, da den ble kaptein Peter Wessels skip i over ett år framover og deltok i slaget i Dynekilen den 8. juli 1716.

Fra et skipshistorisk perspektiv var skipet usedvanlig ved å være selveste forgjengeren for den «sanne fregatt» som først blir en faktisk skipstype i 1740-årene. Konstruksjonen var enkel med et åpent kanondekk med høyt fribord, men likevel lavt nok til at skipet ble en effektiv artilleriplattform, med et lukket dekk i skipets lengde og lav skansekledning på bakken og på akterdekket. Skipsbyggeren William Smith fra England bygget den som en lett fregatt i Karlskrona, og skipet ble sjøsatt 15. oktober 1711.

«Vita Örn» var 33 meter lang, 9,42 meter bred i vannlinjen med dypgående på 3,90 meter og hadde et deplasement på 600 tonn. Seilføringen var stor i forhold til størrelsen på fregatten som fikk ord på seg å være hurtigseilende. Det var ment at den var kanskje det raskeste krigsskipet i Østersjøen.

Bestykningen var 30 til 32 kanoner og besetningen var på 170 mann.

Etter Tordenskjold gikk fra borde på «Hvide Ørn» i november 1716, var den berømte og anerkjente fregatten under kommando av en rekke sjøoffiserer gjennom resten av elleveårskrigen 1709-1720 og ble senere vaktskip både i Storebælt og ved Helsingør på Sjælland i lang tid framover. Først i 1751 gikk «Hvide Ørn» ut av skipsregisteret og to år senere ble den etterfulgt av en nybygget fregatt som fikk samme navn.
Bentsjordgodset

**Bentsjordgodset** er betegnelsen på den søndre delen av det såkalte Tromsøgodset. Tromsøgodset er kort sagt kongens eiendommer i Tromsø fogderi, som alle ble solgt i 1666 av kong Fredrik III til Joachim Irgens, en hollender som bl.a. drev bergverk på Røros. Bentsjordgodset fikk sitt navn fordi denne delen av det store jordegodset var i familien Moursunds eie fra 1783, og familien hadde sitt hovedsete på Bentsjord på Malangshalvøya. Rundt år 1900 var jorden stort sett solgt til de forskjellige oppsittere, og godset var derved oppløst.
Pernille Fisker

**Pernille Fisker** (født 13. mai 1982) er en dansk håndballkeeper for Gjerpen Håndball. Hun har også kamper for det danske landslaget.

## Klubbhistorie
*  Bjerringbro
*  Viborg
*  Randers
*  Gjerpen Håndball

## Eksterne lenker
*
Trine Bråthen

**Trine Bråthen** (født 5. november 1987) er en norsk tidligere håndballspiller fra Sørum i Akershus, som nå er utdannet autorisert regnskapsfører.

Hun var med på å vinne gull for Norges kvinnelandslag i strandhåndball under VM i 2010, og spilte blant annet for  i eliteserien og cupvinnercupen.

## Idrettskarriere
### Sesongen 2006/07
Hun gikk til Gjerpen i april 2006, etter 2005/06-sesongen. Gjerpen kom på tredjeplass i Eliteserien 2006/07, og nådde kvartfinalen i Cupvinnercupen i håndball for kvinner 2006/07.

### Sesongen 2007/08
Gjerpen kom på femteplass i Eliteserien i håndball for kvinner 2007/08, og ble slått ut i semifinalen i cupen.

### Sesongen 2008/09
I Cupvinnercupen i håndball for kvinner 2008/09 slo Gjerpen ut det spanske laget BM Parc Sagunto i kvartfinalen, men ble slått ut av Larvik i semifinalen. I cupen ble de slått ut av Larvik i kvartfinalen, og i Eliteserien i håndball for kvinner 2008/09 kom de på åttendeplass.

### Sesongen 2009/10
Før sesongen 2009/10 ble Gjerpen fratatt tre poeng, og de endte sist i  med to poeng. Bråthen kom på femteplass på toppscorerlisten for Gjerpen, med 44 mål.

### Gjøvik
Da Gjerpen rykket ned etter sesongen 2009/10 signerte Bråthen en toårskontrakt med Gjøvik og Vardal Håndballklubb, som samme år skiftet navn til Gjøvik Håndballklubb. Laget spilte i 1. divisjon håndball for kvinner 2010/11, der de kom på andreplass. De rykket dermed opp til Eliteserien i håndball for kvinner 2011/12, der de kom på åttendeplass. Bråthen scoret 46 mål for Gjøvik i eliteserien denne sesongen. De kom på 12. og sisteplass i Eliteserien i håndball for kvinner 2012/13, der Bråthen scoret 3 mål på 13 kamper.

## Klubbhistorie
* Sørumsand
* Kongsvinger
*  (2006&ndash;2010)
*  (2010&ndash;2013)

## Referanser


## Eksterne lenker
* 
*
Abbas I av Egypt

**Abbas I av Egypt** (født 10. november 1813, død juli 1854) var pasja av Egypt 1848-1854. Abbas var sønn av Tusun Pasha, og etterfulgte Muhammad Ali av Egypt, grunnleggeren av det styrende dynasti i Egypt på denne tiden. Han ble drept av to av sine slaver.

## Referanser
Mecha

**Mecha**, meka (メカ) er et japansk ord som brukes i japanske mangaer og animer og kommer fra det engelske ordet *mechanical* = *mekanisk*, fra mekanikk. Mecha er store roboter som styres av mennesker, gjerne på lignende måte som en gravemaskin, et kampfly eller annet maskineri.

Ofte deler man sjangeren inn i de to undersjangrene super robot og real robot, der robotene i super robot-sjangeren gjerne er de eneste av sitt slag, mens real robot-sjangeren har roboter som det produseres mange av og som kan erstattes, slik at robotene har funksjon som likner mer på våpen slik de fungerer i virkeligheten.

## Kjente mecha-animer
*Tetsujin 28-go (1963)
*Mazinger Z (1972)
*Mobile Suit Gundam og Mobile Suit Gundam Wing (1979)
*Macross (1982)
*Bubblegum Crisis (1987]
*Neon Genesis Evangelion (1995)
*The Big O (1999)
*Full Metal Panic! (2001)
*RahXephon (2002)
*Eureka Seven (2005)
*Tengen Toppa Gurren Lagann (2007)
*Gasaraki
*Code Geass

## Referanser
Original video animation

**OVA** (オーブイエー Ōbuiē) står for **original video animation**, forkortet som OAV som står for *original animated video*, blir brukt i Japan for animer, er japanske animasjonsfilmer og spesialepisoder av en serie spesielt laget for utgivelse i hjemmevideoformater uten visninger på TV eller kino. OVA ble opprinnelig tilgjengelig på VHS, men senere mest populær på LaserDisc og senere DVD. Fra 2008 kom begrepet OAD (original animated DVD) som refererte til DVD-utgivelser, utgitt sammen med kildematerialet til mangaen.

Ofte blir OVA-er brukt for å tette hull i animer, og består som regel av flere mindre historier i stedet for en hovedhandling.

De fleste bruker OVA fordi det minner mye om AV (*Adult Video* = video med pornografisk innhold). Lengden til OVA varierer, selv om i anime pleier de å følge et mønster på 25 minutter. En OVA varer normalt mellom 10 minutt til 2 timer. OVAer bruker å holde høyere kvalitet enn vanlige anime, ofte grunnet et press animeserier har ettersom deadlinen (avslutningen) er som regel på en uke.

## Referanser
Yves Klein

**Yves Klein** (1928–1962) var en fransk kunstner. Han blir sett på som en viktig skikkelse i ny-dadaismen i etterkrigstidens Europa. 

## Biografi
Klein ble født i Nice, og begge foreldrene var malere. Klein selv begynte å male mens han studerte. Han reiste mye, men i 1955 bosatte han seg i Paris. Her holdt han også sin første utstilling i Club des Solitaires. I 1956 ble hans monokrome malerier vist på utstillinger på gallerier i Paris. Klein døde av et hjerteinfarkt i Paris i 1962.

## Kunst
Mange av hans tidlige malerier var monokrome, og i et utvalg av farger. Mot slutten av 50-årene var hans monokrome verk nesten utelukkende i en dyp blå farge, som han etterhvert tok ut patent på som *International Klein Blue (IKB, =PB29, =CI 77007)*, selv om fargen aldri ble produsert for et kommersielt marked. 

I tillegg til tradisjonelle malerier, lagde også Klein flere verk hvor kvinnelige modeller dekket i blå maling ble dratt over eller lå på lerreter for å lage bildet. Han kalte disse verkene for *Anthropometry*.

I et annet prosjekt solgte han tomt rom i byen, mot en betaling i gull. Han ønsket at kjøperne skulle oppleve tomrommet ved at han solgte det til dem. Han mente at denne opplevelsen bare kunne bli betalt for med det reneste materialet; gull. For å gjenopprette den naturlige balansen som han hadde forstyrret ved å selge det tomme rommet (det var ikke lengre tomt), kastet Klein gullet i elven Seinen.

## Referanser
Haddaway

**Haddaway** (født 9. januar 1965 i Trinidad, egentlig *Alexander Nestor Haddaway*) er en tysk sanger. Han fikk sitt store gjennombrudd i 1993 med megahiten «What is Love».

Han er sønn av en nederlandsk oseanograf og en sykepleier fra Trinidad. Fra 1989 har han bodd i Köln i Tyskland. Haddaway studerte statsvitenskap og historie i New York. 

Han fikk sitt store gjennombrudd i 1993 med sangen «What is Love». Hans neste single *Life* og hans debutalbum *Haddaway – The Album* ble også en suksess. I 1994 kom *Rock My Heart* og 1995 *Fly Away*. Senere ble det mer stille rundt Haddaway. Hans album *The Drive* fra 1995 og *Let's Do It Now* fra 1998 solgte dårlig.

I 2003 kom en remake av gjennombruddshiten, *What is love – reloaded*. I 2004 deltok Haddaway på det tyske fjernsynsshowet *Comeback*, men rykket fort ut uten at programmet hjalp ham å gjenopplive karrièren.

## Referanser


## Eksterne lenker
* 
* 
* 
* 
* http://haddawaymusix.com
Full Metal Panic!

***Full Metal Panic!*** (katakana: フルメタル・パニック!, ofte forkortet til FMP!) er en serie med lettleste romaner skrevet av Shoji Gatou og illustrert av Shiki Douji. Novellene følger Sagara Sousuke, som er et av medlemmene i den anti-terroristisk leiesoldatgruppen Mithril. Sagara har fått i oppgave å beskytte Kaname Chidori, ei japansk jente som går på videregående skole. Uvitende om at hun er i besittelse av overnaturlige evner som mange terroristgrupper søker etter. Serien har også blitt adaptert til forskjellige medier, blant annet tre sesonger med anime og flere mangaserier.

## Handling
Sagara Sousuke er på et hemmelig oppdrag for anti-terrorist styrken Mithril, for å beskytte ei jente ved navnet Kaname Chidori fordi det kan være terroristgrupper ute etter henne. Det er fordi hun er en av få mennesker med overnaturlige krefter som gjør at hun har kjennskap til den såkalte «Black Technology» som brukes av nettopp Mithril i store, humanoide roboter kalt «Arm Slaves».
Sagara ble født og oppvokst i områder herjet av krig, død og fattigdom. Han ble innlært alle mulige overlevelsesmetoder, håndtering av våpen, og fremsto som en soldat fra da han bare var i tenårene.
Chidori, derimot, prøver gjennom hele serien å lære Sagara om folkeskikk og følelser, men lykkes som oftest ikke.

## Eksterne lenker
* 
*
George Washington Lambert

**George Washington Thomas Frankston George Luxemburg Jones Lambert** (født 1873, død 28. mai 1930) var en australsk maler, mest kjent for portrettmalerier og bilder av krigsscener fra første verdenskrig.

Lambert ble født i St. Petersburg, Russland og emigrerte til Australia i 1887, sin første utstilling hadde han i «Royal Art Society» i 1894. Han begynte å male på fulltid i 1896. I 1899 vant han «Wynne Prize» med bildet «Across the Blacksoil Plains».

Han studerte ved «Academie Julian» i Sydney inntil 1900. Etter det vant han et reisestipend på 150 pund fra delstatsregjeringen i New South Wales. Han tilbrakte et år i Paris før han flyttet til London hvor han hadde utstilling ved The Royal Academy.

I 1911 vant han en sølvmedalje i en internasjonal utstilling i Barcelona for maleriet «The Sonnet». På denne tiden var han mest kjent som portrettmaler.

I 1917 ble han offisiell australsk «krigsmaler». Hans maleri fra slaget ved Gallipoli, «Anzac, the landing 1915» er det største bildet i samlingen til «Australian War Memorial». Lambert reiste til Gallipoli i 1919 for å gjøre skisser til bildet.

Han returnerte til Australia i 1921 hvor han hadde en suksess med utstilling ved «Fine Art Society» i Melbourne. I 1927 vant han «the Archibald Prize», Australias mest prestisjefylte pris for portretter med sitt bilde «Mrs Murdoch».

Han døde den 28. mai 1930. George Lambert var far til Constant Lambert, den britiske komponisten og dirigenten.

## Referanser


## Eksterne lenker
* 
* Biografi (engelsk) 
* Australian War Memorial (engelsk)
One Penny Black

**One Penny Black** (blant filatelister ofte forkortet til "Penny Black") er verdens første frimerke. Det ble utgitt i Storbritannia den 1. mai 1840, og ble tatt i bruk fra 6. mai samme år. Frimerket var sort og hadde verdien én penny, og hadde et bilde av Victoria I i profil. Det ble trykket i alt ca. 69 millioner av dette merket.
Svingbass

**Svingbass** er en fellesbetegnelse på alle gaffelmonterte småkanoner siden 1500-tallet. På engelsk het det *swivel gun*. Rundt år 1700 var en svingbass et kanonskyts montert på en gaffel av smijern slått ned i fartøyets rekke. Svingbasser innbefattet alt fra en falkon eller falkonett på 1 til 3 punds kaliber, til haubits på opptil 12 pund. 

Deres formål var som antipersonellskyts som kunne svinges rundt, høyt og lavt. De kunne bli montert høyt opp på mers, plattformer på et seilskips master, ellers var de laget for å yte støtte under entringskamp. De ble også brukt som våpen i nærkamp og var vanligvis plassert på skansen på akterskipet. Svingbasser ble ofte ladet med kardesk. 

De var i bruk fram til Napoleonskrigene.

## Eksterne lenker

* «De forskjellige typer kanoner», fra nettstedet arkeliet.net
Fredsinnsatsgruppe

**Lokal innsatsavdeling (LIA) (tidligere: Fredsinnsatsgruppen** (**FIG**) i Sivilforsvaret består av 24 menn/kvinner. Hensikten med denne oppsetningen er å gi kommunene tilbud om statlig støtte i forbindelse ved ulykker og ekstraordinære hendelser i fredstid. Det er 119 FIG-grupper spredt utover landet.

Mannskapene gis tre ukers grunnopplæring ved Sivilforsvarets utdannings- og kompetansesenter på Starum og øves lokalt to dager og to kvelder i året. Alle mannskapene får opplæring innen førstehjelp, utvendig brannslokking, teknisk redning, orden, samband og ettersøk etter personer. Den tverrfaglige opplæringen sikrer at en dekker de tjenester som etterspørres. Befal/leder gis ytterligere opplæring gjennom befalskurs.

FIG brukes ved branner, skogbranner, større trafikkulykker, naturkatastrofer, oljevernaksjoner, leteaksjoner, evakuering og materiellbistand.

Avdelingen settes i innsats etter henvendelse fra politi/lensmann, brann- og helsevesen til Sivilforsvarets distriktskontor. Alternativt 110, 112 eller 113.

## Eksterne lenker
* Sivilforsvaret
* Lov om Sivilforsvaret
Thomas Pereyra

:*For fotballspilleren se: [[Thomas Pereira]]*

**Thomas Pereyra** eller **Tomé Pereira** (født 1. november 1645 i São Martinho do Vale i Famalicão i Portugal, død 24. desember 1708 i Beijing i Kina) var en portugisisk jesuitt og musiker som virket som misjonær i Kina fra 1672. 

Han var blant annet i Macao; der var han innskrevet ved jesuittenes universitetskollegium São Paulo. 

Pater Pereyra ble tilknyttet Kanxikeiserens hoff i Beijing i 1673 som hoffmusiker. Han og keiseren ble venner, og keiseren forsøkte senere å få den katolske kirke til å utnevne Pereyra til øverste leder for den katolske misjon i Kina. 

I 1689 ble Pereyra og hans medbror pater Jean-François Gerbillon sendt med de mandsjuiske forhandlere som tolker til Nipchu (Nertsjinsk), der forhandlinger med Russland førte til  Nertsjinsktraktaten (1689) som innbar at russerne måtte oppgi to utposter – hvorav den viktigste var fortet *Albazin*, og at mellom Kina og Russland skulle løpe langs Stanovojryggen (nord for Amur) og elven Argun.

I perioden 1688 til 1694 var han, sammen med den franske jesuittpater Antoine Thomas, *de facto* interim direktør for det keiserlige astronomibyrå, ettersom den egentlige leder ikke var i Kina da. 

Det var særlig innen musikken han markerte seg. Han forfattet et viktig traktat for det kinesiske publikum og europeisk musikk, bygde et orgel og et klokkespill som begge ble benyttet i en av kirkene i Beijing. Pater Pereyra regnes som den som introduserte europeisk musikk til Kina. Det var han som utviklet kinesiske begreper som oversettelse av Vestens musikkterminologi, og mange av de uttrykkene er fremdeles i bruk. 

## Se også
* Liste over kinamisjonærer tilhørende jesuittordenen

## Referanser


## Litteratur
*Joseph Schobert Sebes, *The Treaty of Nerchinsk (Nipchu) 1689. A Case Study of the Initial Period of Sino-Russian Diplomatic Relations Based on the Unpublished Diary of Father Thomas Pereyra of the Society of Jesus.*  (1957-8)
Santa Catarina (fort)

:*For andre betydninger av Santa Catarina, se [[Santa Catarina (peker)]]*
**Santa Catarina** er et tidligere fort i byen Cabedelo i Paraíba, Brasil. Fortet er idag under administrasjonen av en egen organisasjon kalt *Fundação Fortaleza de Santa Catarina*. Fortet ble bygget ved innløpet til elven Paraíba for å beskytte regionen mot invasjoner og angrep.

## Historie
I 1589 ble fortet sannsynligvis påbegynt under ordre av guvernøren av Pernambuco for å legge under seg regionen og dermed grunnlegge kommandoen av Paraíba. Fortet ble konstruert av leire og var ment å stoppe andre nasjoners invasjoner i regionen. Konstruksjonen ble ledet av tyskeren Cristovão Linz som hadde under seg 110 soldater fra det spanske kavaleriet fra Olinda, 700 indianere og 100 negere. Fortet ble kalt *Cabedelo*, et sammensatt geografisk uttrykk som består av *liten* og *endepunkt*.

Franskmennene angrep i 1597 fortet med en flåte på 13 skip og 350 menn samt hjelp fra indianerne i regionen, men ble nedkjempet. Senere gikk fortet over til å kalle seg *Santa Catarina* som en hyllest til den portugisiske grevinnen *Dona Catarina de Bragança*. Kapellet på fortet var allerede dedikert til *Sta Catarina de Alexandria*.

Det første nederlandske invasjonsforsøket skjedde i 1631. 1300 mann fra 13 skip gikk i land. Etter 12 dager med mye kjemping klarte portugiserne å holde igjen nederlenderne som slo retrett etter å ha lidt et tap på 200 soldater og 150 sårede.

Det andre nederlandske forsøket skjedde den 25. februar 1634. De nederlandske styrkene kom med 24 skip og 1600 menn. Fortet svarte med tung beskytning med artilleriet og tvang nederlenderne tilbake til Recife den 28. februar. Den 4. desember kom nederlenderne for tredje gang med en skvadron på 29 skip med 2354 mann under kommandoen av kaptein Sigemundt von Schkoppe. Fortet klarte ikke å stå imot denne styrken og ga seg dermed. Kommandøren av fortet, João de Matos Cardoso, forlot fortet med hele sitt innhold. Ved fortet ble det avholdt den første protestantiske gudstjenesten i Paraíba rett etter overtakelsen av fortet. I 1637 ble fortet utbedret og utvidet etter ordre fra greven Johan Maurits van Nassau-Siegen og skiftet dermed navn til Margarida til ære for hans søster.

Det nederlandske styret av de nordøstlige delene av Brasil falt i 1654 og fortet ble igjen tatt over av portugiserne som utførte flere utbedringer på dette.

I 1859 ble fortet besøkt av keiseren Dom Pedro II.


Fil:Fortaleza Santa Catarina-Powder house and barracks.jpg|Krutthuset på venstre side og soldatforlegning på høyre side
Fil:Fortaleza Santa Catarina-Barracks and commanders house.jpg|Soldatforlegning, kommandanthus og offisersfengsel.
Santa Catarina (andre betydninger)

**Santa Catarina** har blant annet følgende betydninger:
* Santa Catarina (delstat) – Delstat i Brasil
* Santa Catarina (fort) – et fort i Paraíba, Brasil
* Santa Catarina (Nuevo León) – By og kommune i delstaten Nuevo León i Mexico
* Santa Catarina (San Luis Potosí) – et tettsted og en kommune i den meksikanske delstaten San Luis Potosí

## Se også
*Santa Caterina di Valfurva, vintersportssted i Italia